台灣樂團五月天昨晚（4日）在黃色暴雨警告下，如期在中環開騷，表現嘉賓是阿信力撐的女團「BOOM﹗怪物星人」，她們在雨中唱出《拍謝啦》，氣氛依然熱烈。
不過前天（3日）有一名網民在社交平台發文，表示睇騷期間嗅到一陣疑似尿味，並發現前方女觀眾座位和地面有水漬：「係連張櫈屙到都係水﹗地下都濕曬﹗跟住有啲舞台燈光光猛啲，已經睇到啲水漬，但係佢都仲係死都唔肯去廁所整理自己，我都震驚咗。」該網民表示希望風不要吹向他們那邊位置，同時他公布座位，提醒下一場坐在同位置的觀眾記得徹底消毒座位。
事件在網上瘋傳，該帖文被轉發到小紅書，而該帖文下有位疑是女觀眾的男友，為事件解畫，稱女友因為身體不適，才會突然失禁，並替女友道歉。